केजरीवाल ने मुख्यमंत्री पर कई गंभीर आरोप लगाए हैं. उन्होंने कहा है कि शीला दीक्षित ने बिजली कंपनियों को फायदा पहुंचाने की कोशिश की है.उन्होंने दिल्ली में लगातार बढ़ रहे बिजली बिल को लेकर शीला सरकार को जिम्मेदार बताया.केजरीवाल ने दावा किया कि दिल्ली में बिजली कंपनियों को 3577 करोड़ रुपए का मुनाफा हुआ है.अरविंद केजरीवाल ने अनिल अंबानी और टाटा पर भी निशाना साधा.केजरीवाल ने प्रेस कॉन्फ्रेंस करके दिल्ली में बिजली के बढ़ते दामों पर कई तर्क दिए.केजरीवाल ने आरोप लगाया कि शीला सरकार ने दिल्ली में बिजली कंपनियों को फायदा पहुंचाने का काम किया गया है.उन्होंने बिजली कंपनियों के ख़िलाफ धारा 420 के तहत मुकदमा चलाए जाने की मांग की.दिल्ली के अंदर बिजली के दाम आधे किए जाने की मांग करते हुए कहा केजरीवाल ने कहा कि दिल्ली की जनता से जितने अधिक पैसे वसूले गए हैं उसे वापस किया जाना चाहिए.केजरीवाल ने कहा कि डीईआरसी के पूर्व अध्यक्ष बृजेंद्र सिंह ने बिजली के दाम घटाने की सिफारिश की थी और साथ ही नए सिरे से ऑडिट कराने को भी कहा था लेकिन शीला दीक्षित ने मना कर दिया. केजरीवाल ने सीएजी से ऑडिट कराने की भी मांग की